PLANINSKO DRUŠTVO CELJE MATICA                                                                          Celje,  7. 7. 2010 

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

V OSRČJU ZILLERTALSKIH ALP 

OLPERER,  3476 m, 

V SOBOTO in NEDELJO,  17. in 18. JULIJA 2010 

PREDEN SE OSREDNJI ALPSKI GREBEN NA BRENNERJU USLOČI, 

DA BI ZBLIŽAL SEVERNO IN JUŽNO TIROLSKO PA TUDI SEVERNO IN JUŽNO EVROPO, 

SE V VSEM SIJAJU ZABLESTI V ZILLERTALSKIH ALPAH. 

PRVI MESTI V NJIH ZAVZEMATA HOCHFEILER IN VELIKI MÖSELER, 

KREPKI STRANSKI GREBENI PA SE VLEČEJO ŠE DALEČ PROTI SEVERU, 

KJER JIMA V TUXENSKIH ALPAH SLEDI OLPERER NA ČASTNEM TRETJEM MESTU. 

ZARADI VIŠINE IN ODDALJENOSTI OD HRBTENICE JE OLPERER RAZGLEDEN IN LEP VRH. 

PRVI MU JE BIL ŠELE LETA 1867 DORASEL Paul Grohmann. 1838 – 1908, SOUSTANOVITELJ ÖAV. 

KO SO ZGRADILI KOČO TER OBE KLJUČNI MESTI, ŽLEB IN STOLP, OPREMILI Z VAROVALI, 

STA SE BREZ VODNIKA NANJ ODPRAVILA TUDI HUDOMUŠNI PISEC Janko Mlakar 

TER ŽUPNIK Lojze Cilenšek IZ POLJČAN POD BOČEM. 

STO LET ZA NJIMA VABIMO TUDI VAS ZA KONEC TEDNA PO NJUNIH SLEDEH V ZILLERTAL. 

S POSTAJALIŠČA PRED NOVIM GRADBIŠČEM NA GLAZIJI, OB LJUBLJANSKI CESTI V CELJU, 

SE Z NAROČENIM AVTOBUSOM ODPRAVIMO OB ŠTIRIH ZJUTRAJ, 4:00. 

GORENJSKO ZAPUSTIMO SKOZI KARAVANŠKI PREDOR, 

OB DRAVI IN NJENIH PRITOKIH PA BEŽE KILOMETRI PO KOROŠKI IN VZHODNI TIROLSKI. 

ONSTRAN PREDORA FELBERTAUERN SE ODPRE SOLNOGRAŠKA. 

BLIZU REKE ZALICE, SALZACH, BOBNE TROEDINI KRIMMLSKI SLAPOVI. 

ČE SMO ŠE DOVOLJ ZGODNI, SI JIH LAHKO OD BLIZU OGLEDAMO ZA 5,00 evrov NA OSEBO. 

S 380 metri SKUPNE VIŠINE SO NAJVIŠJI V EVROPI, NA SVETU PA ZASEDAJO PETO MESTO. 

PO OGLEDU SE PREKOBALIMO ČEZ PRELAZ GERLOS, 1486 m, V ZILLERTAL NA TIROLSKEM. 

CESTA IZ MAYRHOFNA, 633 m, SE VZPENJA PO DOLINI DO BREITLAHNERJA, 1256 m, 

TER ZAVIHTI NAD ORJAŠKI JEZ SCHLEGEISSPEICHER, 1785 m, KJER JE VOŽNJE KONEC. 

OB JEZU POIŠČEMO ZAČETEK POTI 532 

IN PO NJEJ V 2 urah DOSPEMO V FRIZIJSKI GORSKI DOM, FRIESENBERGHAUS, 2498 m. 

PREPOZNI SMO ZA VZPON NA HOHER RIFFLER, 3231 m, 

ZATO SI OGLEDAMO LE PRAVCATI GOZD MOŽICEV NA PETERSKÖPFLU, 2677 m, 

PA ČUDOVITO FRIZIJSKO GORSKO JEZERO, FRIESENBERGSEE, 

SLEDNJE POČIVA TIK POD OBNOVLJENIM DOMOM, V KATEREM PRENOČIMO TUDI MI. 

ZARANA ZAKORAKAMO PO ODSEKU BERLINSKE IN TIROLSKE PLANINSKE POTI 526. 

ŽE BLIZU OLPERERHÜTTE, 2388 m, ZAVIJEMO PO 2 urah

VKREBER PO STEZI V KRNICO RIEPENKAR IN IZ NJE NA GREBEN RIEPENGRAT, 2859 m. 

NA NJEM SE V DESNO ODCEPI OBIČAJNA SMER ČEZ BOREN LEDENIK SCHNEEGUFP. 

PO ŽLEBU IN ČEZ ŽANDARJA NA JUGOVZHODNEM GREBENU DOSEŽEMO 

PO okoli 6 urah OD ODHODA IZ FRIZIJSKEGA DOMA RAZGLEDNI OLPERER, 3476 m. 

KAJ BI ZAPISAL NAŠ Janko OB POGLEDU NA NAPRAVE SMUČIŠČA HINTERTUX POD NAMI! 

PO ISTI SMERI SESTOPIMO DO OLPERERHÜTTE, 2388 m, ODONDOD PA PO POTI 502 

NA OBALO JEZERA SCHLEGEISSPEICHER NA PARKIRIŠČE ZAMSERECK, 1785 m. 

DOMOV SE PO ISTIH CESTAH VRNEMO SREDI NOČI. 

S SABO VZEMIMO CEPIN, DEREZE IN PLEZALNI PAS. NE POZABIMO POSTELJNE VREČE! 

PRIJAVE SPREJEMAMO V DRUŠTVENI PISARNI, 

ZA PREVOZ, CESTNINE IN PARKIRNINE PRISPEVAMO 60,00 evrov. 

USPEŠNO PO STOPINJAH HUDOMUŠNEGA JANKA!

Tone Primožič

